**JELGAVAS VALSTSPILSĒTAS PAŠVALDĪBAS 2022. GADA 25. AUGUSTA SAISTOŠO NOTEIKUMU NR.22-28**

**“GROZĪJUMI JELGAVAS PILSĒTAS PAŠVALDĪBAS 2015. GADA 12. NOVEMBRA SAISTOŠAJOS NOTEIKUMOS NR.15-22 “JELGAVAS VALSTSPILSĒTAS PAŠVALDĪBAS PALĪDZĪBA AUDŽUĢIMENĒM””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| **1.Īss projekta satura izklāsts** | Saistošie noteikumi  (turpmāk - noteikumi) izdoti, lai veiktu redakcionālās izmaiņas un precizētu kārtību, kādā piešķir brīvprātīgās iniciatīvas pabalstu ēdināšanai vispārējās izglītības iestādē mācību gada laikā izglītojamajam no audžuģimenes.  Noteikumos tiek noteikts, ka pabalstu ēdināšanai vispārējās izglītības iestādē izglītojamajam no audžuģimenes piešķir Jelgavas valstspilsētas pašvaldības iestādes "Jelgavas izglītības pārvalde" vai citas pašvaldības izglītības iestādes apstiprinātā ēdināšanas pakalpojuma maksas apmērā par faktiski saņemto ēdināšanas pakalpojumu. |
| **2.Projekta nepieciešamības pamatojums** | Noteikumi ir nepieciešami, lai veiktu redakcionālās izmaiņas un precizētu kārtību, kādā piešķir brīvprātīgās iniciatīvas pabalstu ēdināšanai vispārējās izglītības iestādē mācību gada laikā izglītojamajam no audžuģimenes. Noteikumos ir nepieciešams noteikt, ka pabalstu ēdināšanai vispārējās izglītības iestādē piešķir Jelgavas valstspilsētas pašvaldības iestādes "Jelgavas izglītības pārvalde" vai citas pašvaldības izglītības iestādes apstiprinātā ēdināšanas pakalpojuma maksas apmērā par faktiski saņemto ēdināšanas pakalpojumu. Lai administrētu minēto pabalstus, ir nepieciešams precizēt, kura institūcija apstiprina ēdināšanas pakalpojuma cenu vispārējās izglītības iestādēs. |
| **3.Informācija par plānoto projekta ietekmi uz pašvaldības budžetu** | Noteikumu izpildei ir nepieciešami papildu naudas līdzekļi Jelgavas valstspilsētas pašvaldības iestādes “Jelgavas sociālo lietu pārvalde” 2022. gada budžetā. Uz 01.09.2022. pabalstam ēdināšanai vispārējās izglītības iestādē var kvalificēties 10 izglītojamie no audžuģimenēm.  Tiek prognozēts, ka laika periodā no 01.09.2022. līdz 31.12.2022. minētā pabalsta nodrošināšanai ir nepieciešams papildu finansējums 440,00 *euro* apmērā (10 vispārējās izglītības iestādes izglītojamie x 11,00 *euro* mēnesī (palielinājums par ēdināšanas pakalpojuma apmaksu mēnesī vidēji) vienai personai x 4 mēneši laika periodā no 01.09.2022. līdz 31.12.2022.). |
| **4.Informācija par plānoto projekta ietekmi uz uzņēmējdarbības vidi pašvaldības teritorijā** | Nav. |
| **5.Informācija par plānoto projekta ietekmi uz administratīvajām procedūrām** | Nav. |
| **6.Informācija par konsultācijām ar privātpersonām** | Nav. |

Jelgavas valstspilsētas domes priekšsēdētājs A.Rāviņš